rejauldu/bengali-wikipedia huggingface dataset:
সুরু নদী () ভারতের জম্মু ও কাশ্মীর রাজ্যের ওপর দিয়ে প্রবাহিত সিন্ধু নদের একটি উপনদী।    ভূগোল   সুরু নদী ( দীর্ঘ) কার্গিল থেকে  দক্ষিণে ও শ্রীনগর থেকে  পূর্বে পেনসি গিরিবর্ত্মে অবস্থিত পাঞ্জেল্লা হিমবাহ থেকে উৎপত্তি লাভ করেছে। এই নদী জাংস্কার পর্বতশ্রেণীর উত্তর ও পশ্চিম সীমান্ত তৈরী করেছে।   উৎপত্তিস্থল থেকে এই নদী পশ্চিমদিকে প্রবাহিত হয়ে কার্গিল-জাংস্কার সড়কের সমান্তরালে প্রবাহিত হয়ে সুরু উপত্যকা গঠন করেছে। এই এলাকায় শাফাত হিমবাহ থেকে উৎপন্ন শাফাত নালার সাথে মিলিত হয়ে  উত্তর দিকে একটি সরু গর্জের মধ্য দিয়ে কার্গিল শহরের কাছে বোটকুল নদীর সাথে মিলিত হয়েছে।  কার্গিল থেকে  উত্তরে খারুলে সুরু নদী দ্রাস নদীর সাথে মিলিত হয়েছে।  এরপর এই নদী দ্রাস নদীর মিলনস্থল থেকে  দূরে আজাদ কাশ্মীরে প্রবেশ করে নুর্লায় সিন্ধু নদের সাথে মিলিত হয়।    শহর   এই নদীর প্রায় পুরো গতিপথই কার্গিল জেলার মধ্যে অবস্থিত। এই নদী টোঙ্গুল, সুরু, গ্রান্তুং, গোমা, খারুল প্রভৃতি শহরের পাশ দিয়ে বয়ে গেছে। এই নদীর তীরে অবস্থিত সবচেয়ে বড় শহর কার্গিল লাদাখের দ্বিতীয় বৃহত্তম শহর।    তথ্যসূত্র   বিষয়শ্রেণী:ভারতের নদী বিষয়শ্রেণী:জম্মু ও কাশ্মীরের নদী বিষয়শ্রেণী:হিমালয়
চন্দ্রদীপ নারকে মহারাষ্ট্রের কোলহাপুর জেলার একজন শিবসেনা রাজনীতিবিদ। তিনি শিবসেনার সদস্য হিসাবে মহারাষ্ট্রের কোলহাপুরের করভির বিধানসভা কেন্দ্র থেকে প্রাক্তন বিধানসভার সদস্য।  তিনি ২০০৯ এবং ২০১৪ সালের জন্য মহারাষ্ট্র বিধানসভায় পরপর ২ বার নির্বাচিত হয়েছেন। আর ২০১৯ সালে পরাজিত হন।     তথ্যসূত্র    বহিঃসংযোগ      কোলাপুর জেলার জনপ্রতিনিধি মো  বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:শিবসেনার রাজনীতিবিদ বিষয়শ্রেণী:মহারাষ্ট্র বিধানসভার সদস্য ২০০৯-২০১৪ বিষয়শ্রেণী:মহারাষ্ট্র বিধানসভার সদস্য ২০১৪-২০১৯ বিষয়শ্রেণী:মারাঠি রাজনীতিবিদ
এলেনা কোরনারো পিসকোপিয়া , যিনি হেলেন কোরনারো হিসাবেও পরিচিত ছিলেন, হলেন একজন ভেনেটিয়ান দার্শনিক। তিনি বিশ্ববিদ্যালয় থেকে শিক্ষাগত ডিগ্রী পাওয়া প্রথম মহিলাদের একজন ছিলেনPaul F. Grendler (1988). John W. O'Malley (ed.). Schools, Seminaries, and Catechetical Instruction, in Catholicism in Early Modern History 1500-1700: A Guide to Research. Center for Information Research. p. 328.। ১৬৭৮ সালে তিনি সমগ্র বিশ্বে ডক্টরেট ডিগ্রী পাওয়া প্রথম মহিলাদের একজন হন। https://www.agnesscott.edu/lriddle/women/piscopia.htm  তথ্যসূত্র   বিষয়শ্রেণী:দার্শনিক বিষয়শ্রেণী:ইটালীর ব্যক্তি বিষয়শ্রেণী:১৬৪৬-এ জন্ম বিষয়শ্রেণী:১৬৮৪-এ মৃত্যু বিষয়শ্রেণী:নারী গণিতবিদ বিষয়শ্রেণী:পাদুয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইতালীয় দার্শনিক বিষয়শ্রেণী:১৭শ শতাব্দীর দার্শনিক
রবি শর্মা (; ) (জন্ম: ১৯ সেপ্টেম্বর ১৯৭২) একজন ভারতীয় অভিনেতা যিনি অসমীয়া চলচ্চিত্রে তাঁর কাজের জন্য পরিচিত। তিনি হিয়া দিয়া নিয়া, নায়ক, ইমান মরম কিয় লাগে, বারুদ, আমি অসমীয়া, শ্রী রঘুপতি সহ অসংখ্য ছবিতে অভিনয় করেছেন। এবং আরো উপরন্তু, তিনি অসমীয়া ভ্রাম্যমাণ থিয়েটারে নিয়মীত ভাবে অভিনয় করেছেন।  ব্যক্তিগত জীবন  রবি শর্মা আসামের গুয়াহাটিতে জন্মগ্রহণ করেন এবং তার পূর্বপুরুষের শিকড় নলবাড়িতে পাওয়া যায়। তিনি ডিএভি স্কুল, উলুবাড়ি, ফ্যাকাল্টি হাই স্কুল, কটন কলেজ ফর হায়ার সেকেন্ডারি এবং আর্য বিদ্যাপীঠ কলেজ থেকে শিক্ষা গ্রহণ করেন, যেখানে তিনি স্নাতক সম্পন্ন করেন। তার মা বন্দনা শর্মাও একজন অভিনেত্রী। রবি শর্মা থিয়েটার শিল্পী মৈত্রেয়ী প্রিয়দর্শিনীকে বিয়ে করেছেন।  কর্মজীবন  ২০০০ সালে বিখ্যাত মুনিন বড়ুয়া পরিচালিত "হিয়া দিয়া নিয়া" চলচ্চিত্রের মাধ্যমে রবি শর্মা অসমীয়া সিনেমায় আত্মপ্রকাশ করেন, যা বক্স অফিসে সুপারহিট হিসেবে আবির্ভূত হয়। চলচ্চিত্রে তার কাজ ছাড়াও, শর্মা আসাম জুড়ে অসংখ্য মোবাইল থিয়েটারে অভিনয় করেছেন। বর্তমানে, তিনি হেঙ্গুল থিয়েটারের সাথে যুক্ত।  চলচ্চিত্রের তালিকা চলচ্চিত্রসমূহ  মুক্তি চলচ্চিত্র পরিচালক ২০০০  হিয়া দিয়া নিয়া  মুনিন বরুয়া ২০০১  অন্য এক যাত্ৰা  মঞ্জু বরা ২০০১  নায়ক  মুনিন বরুয়া ২০০২  ককাদেউতার ঘরজোঁয়াই  সুমন হরিপ্রিয়া ২০০২  মন  বাণী দাস ২০০২  ইমান মরম কিয় লাগে  আলোক নাথ ২০০৩  সরু বোয়ারী  গৌতম চ্যাটার্জী ২০০৩  উজনীর দুজনী গাভরু  চন্দ্ৰ মুদৈ ২০০৪  বুকুয়ে বিচারে  দীপঙ্কর কাশ্যপ ২০০৪  অনুরাগ  বিদ্যুৎ চক্রবর্তী ২০০৪  বারুদ  মুনিন বরুয়া ২০০৪  মা তুমি অনন্যা  মুন্না আহমেদ ২০০৫  হিয়ার দাপোণত তোমারেই ছবি  শিবানন বরুয়া ২০০৫  জীবন তৃষ্ণা  অরুপ মান্না  ২০০৬  আমি অসমীয়া  রাজীব ভট্টাচার্য ২০০৬  দেউতা দিয়া বিদায়  রমেশ মোদী ২০১১  পলে পলে উরে মন  তিমথী দাস হাঞ্চে ২০১৩  রণাঙ্গন  প্ৰণব জ্যোতি ভরালী ২০১৭  তুমি আহিবানে  প্ৰেরণা বরবরুয়া ২০২০  পেপার চিকেন  রতন শীল শর্মা ২০২৩  ব্লেক এন হোয়াইট  ধনজিৎ দাস  ২০২৩  শ্রী রঘুপতি  সুব্রত কাকতি   সংক্ষিপ্ত চলচ্চিত্র/ওয়েব সিরিজ +বর্ষশিরোনামচরিত্ৰ নেটওয়ার্কবিঃদ্রঃ২০২০ইল্লিগ্লালনিরি৯২০২০হোপ২০২১সরিরবি  রাজনৈতিক জীবন  ২ আগস্ট ২০১৯-এ, রবি সরমা ভারতীয় জনতা পার্টিতে (বিজেপি) যোগ দেন। যাইহোক, ৯ ডিসেম্বর ২০১৯-এ লোকসভায় নাগরিকত্ব (সংশোধনী) বিল, ২০১৯ পেশ করার পরপরই কেন্দ্রের পদক্ষেপের প্রতিবাদে তিনি দল থেকে পদত্যাগ করেছিলেন।  তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:১৯৭২-এ জন্ম বিষয়শ্রেণী:ভারতীয় অভিনেতা বিষয়শ্রেণী:অসমীয়া ভাষার চলচ্চিত্র বিষয়শ্রেণী:অসমীয়া অভিনেতা বিষয়শ্রেণী:চলচ্চিত্র প্রযোজক বিষয়শ্রেণী:ভারতীয় সমাজকর্মী বিষয়শ্রেণী:ভারতীয় জনতা পার্টির রাজনীতিবিদ বিষয়শ্রেণী:আসামের ব্যক্তি বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় মঞ্চ অভিনেতা
সিংরাউলি () ভারতের মধ্য প্রদেশ রাজ্যের সিংরাউলি জেলার একটি শহর ও পৌর সংস্থা  এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে সিংরাউলি শহরের জনসংখ্যা হল ১৮৫,৫৮০ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৫৯%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে সিংরাউলি এর সাক্ষরতার হার কম।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের নগর বিষয়শ্রেণী:ভারতের পৌর এলাকা বিষয়শ্রেণী:ভারতের পৌর নিগম
হায়াত রিজেন্সি গুরগাঁও ৮ নং দিল্লি-জয়পুর ন্যাশনাল হাইওয়ের পাশে অবস্থিত একটি অন্যতম বৃহৎ পাঁচ তারকা হোটেল৷ হায়াত রিজেন্সি হোটেলের ইতিহাস হায়াত হোটেল কর্পোরেশনের মূল মালিক ছিলেন হায়াত ভন ডেন এবং জ্যাক ডায়ার ক্রাউচ৷ পরবর্তীতে ভন ডেন তার শেয়ারের অংশ জেই প্রিজটকার এর নিকট বিক্রি করে দেন এবং প্রিজটকার ব্যবসাটি সফলভাবে পরিচালনা করা শুরু করেন৷ হায়াত রিজেন্সি বিভিন্ন ধরনের হোটেল এবং রিসোর্ট পরিচালনা করে থাকে৷ এ হোটেল ও রিসোর্টগুলো মাঝারি ও বড় আকৃতির, যা অবসর কাটানো কিংবা ব্যবসায়িক কারণে অবস্থানকারী লোকেদের জন্য অত্যন্ত আরামপ্রদ হিসাবে বিবেচিত৷ সন্মাননা ও স্বীকৃতি  রিজেন্সিটি ২০১৬ সালের এগজিবিশনে গুণগত মান, নতুনত্ত্ব আইডিয়া এবং আতিথেয়তার স্বীকৃতস্বরূপ উত্তর ভারতের বেস্ট মাইস পুরস্কার লাভ করে৷  ২০১৫ সালে হায়াত রিজেন্সি উত্তর ভারতের সেরা কনভেনশন হোটেল হিসাবে স্বীকৃতি ও সন্মাননা লাভ করে৷  গ্লোবাল ইন্ডিয়ান ওয়েডিং অ্যাওয়ার্ডস এ ২০১৫ সালে হোটেলটি উত্তর ভারতের বেস্ট ওয়েডিং হোটেল এর স্বীকৃতি লাভ করে৷  হোটেলের “কিচেন ডিস্ট্রিক্ট” দক্ষিণ ভারতের সেরা রেস্টুরেন্ট হিসাবে ২০১৬ সালে “দ্যা টাইমস ফুড এন্ড নাইটলাইফ অ্যাওয়ার্ড” লাভ করে৷ উল্লেখ  বিষয়শ্রেণী:গুড়গাঁও
থুউন্না যুব প্রশিক্ষণ কেন্দ্র স্টেডিয়াম (), সংক্ষেপে থুউন্না স্টেডিয়াম নামে পরিচিত, মিয়ানমারের ইয়াঙ্গুনে থিঙ্গাঙ্গুন শহরতলীতে অবস্থিত একটি বহুমুখী স্টেডিয়াম। এটি মিয়ানমারের বেশিরভাগ জাতীয় ও আন্তর্জাতিক ফুটবল এবং ট্র্যাক এবং ফিল্ড প্রতিযোগিতা আয়োজনের জন্য পছন্দের ভেন্যু। ৩২,০০০ আসনের স্টেডিয়ামটির আয়তন ৮৬ একর, যা বোগিওক অং সান স্টেডিয়ামের চেয়ে আকারে বড় ও  আধুনিক সুবিধাসম্পন্ন। এটি একটি কমপ্লেক্সের অংশ, যেথায় থুউন্না জাতীয় ইনডোর স্টেডিয়ামও আছে। স্টেডিয়ামের আট লেনের রানিং ট্র্যাকটি বিশ্ব অ্যাথলেটিকসের মান অনুযায়ী নির্মিত মায়ানমারের প্রথম অ্যাথলেটিক ট্র্যাক। এটি এছাড়া মিয়ানমার জাতীয় ফুটবল দলের স্বাগতিক স্টেডিয়াম।   ইতিহাস  জাপান সরকারের সহায়তায় নির্মিত স্টেডিয়ামটি  ১৯৮৫ সালে সম্পন্ন হয়। ২০১০ সালে স্টেডিয়ামটির ধারণক্ষমতা ২০,০০০ ছিল। স্টেডিয়ামটির একটি বড় ধরনের সংস্কার করা হয়েছে এবং ২০১৩ সালের দক্ষিণ-পূর্ব এশিয়ান গেমসের ফুটবল ম্যাচ আয়োজনের জন্য সম্প্রসারিত করা হয়েছে।  ২০২০ সালের সেপ্টেম্বরে মিয়ানমারে বৈশ্বিয়িক কোভিড-১৯ মহামারির প্রকোপ বাড়লে স্টেডিয়ামের মাঠে ১০৪ রোগী ধারণ ক্ষমতাসম্পন্ন অস্থায়ী চারটি সংগনিরোধ ও নিরাময় ক্লিনিক বানানো হয়েছিল।   উল্লেখযোগ্য আয়োজন  ২০১২ সালের  ২৩ জুন থেকে ৩ জুলাই পর্যন্ত, স্টেডিয়ামটি ২০১৩ সালের এএফসি অনূর্ধ্ব-২২ এশিয়ান কাপ বাছাই পর্বের জি গ্রুপের ম্যাচগুলি আয়োজন করে। এখানে ২০১২ এএফএফ চ্যাম্পিয়নশিপের যোগ্যতা পর্ব এবং ২০১৬ সালের মূল প্রতিযোগিতার বি-গ্রুপের ম্যাচগুলিও আয়োজন হয়।   চিত্রশালা    তথ্যসূত্র   বিষয়শ্রেণী:১৯৮৫-এ মিয়ানমারে প্রতিষ্ঠিত বিষয়শ্রেণী:ইয়াঙ্গুনে ক্রীড়া বিষয়শ্রেণী:মিয়ানমারের ফুটবল মাঠ বিষয়শ্রেণী:১৯৮৫-এ সম্পন্ন ক্রীড়া মাঠ বিষয়শ্রেণী:ইয়াঙ্গুনের ভবন ও স্থাপনা বিষয়শ্রেণী:মিয়ানমারের বহুমুখী স্টেডিয়াম
গাববেড়িয়া ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মন্দিরবাজার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল ঊনবিংশ শতাব্দীতে নির্মিত একটি প্রাচীন আটচালা শিবমন্দির।   আটচালা শিবমন্দির  গাববেড়িয়ার নস্কর পাড়ায় ঊনবিংশ শতাব্দীর প্রথমার্ধে নির্মিত ১৪ ফুট ৩ ইঞ্চি X ১৪ ফুট ৩ ইঞ্চি মাপের ও ৩১ ফুট উচ্চ একটি জীর্ণ পূর্বমুখী, একদুয়ারী, অলিন্দবিহীন আটচালা শিব মন্দির অবস্থিত। ৮ ফুট ৬ ইঞ্চি X ৮ ফুট ইঞ্চি মাপের মন্দিরের গম্বুজাকৃতি ছাদ বিশিষ্ট গর্ভগৃহের দেওয়ালের চার কোণে লহরার বিন্যাস দেখা যায়।সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫   তথ্যসূত্র   বিষয়শ্রেণী:দক্ষিণ চব্বিশ পরগনা জেলার প্রত্নস্থল
নরসিংহ দত্ত কলেজ হল ভারতের পশ্চিমবঙ্গ অঙ্গরাজ্যের হাওড়া শহরের একটা প্রাক-স্নাতক কলেজ। এই কলেজ ১৯২৪ খ্রিস্টাব্দে প্রতিষ্ঠিত হয়, এবং এটা হাওড়া জেলা অঞ্চলের সবচেয়ে পুরোনো ও পশ্চিমবঙ্গের সবচেয়ে বড়ো কলেজ হিসেবে পরিগণিত। এই কলেজ কলকাতা বিশ্ববিদ্যালয় কর্তৃক অনুমোদিত।   ইতিহাস নরসিংহ দত্ত কলেজ ১৯২৪ খ্রিস্টাব্দে হাওড়া শহরে আইজাক রাফায়েল বেলিলিয়াস সাহেবের বাড়িতে প্রতিষ্ঠিত হয়েছিল। মাত্র সাত জন শিক্ষক এবং ১২৪ জন শিক্ষার্থী নিয়ে এই কলেজ যাত্রা শুরু করে।  ১৯২৪ খ্রিস্টাব্দের ঘটনা, প্রথমে স্পষ্টতই ছোটো মনে হলেও পরবর্তীকালে বড়ো হওয়ার অনুমান ছিল। প্রয়াত আই আর বেলিলিয়াস সাহেবের বসত বাটীতে কেবলমাত্র সাত জন শিক্ষক এবং ১২৪ জন শিক্ষার্থী নিয়ে কলকাতা বিশ্ববিদ্যালয়ের অনুমোদিত একটা কলেজ প্রথম পথচলা শুরু করেছিল। এই ব্যাপারে উদ্যোগ নিয়েছিলেন প্রয়াত নরসিংহ দত্তের দ্বিতীয় সন্তান প্রয়াত সুরঞ্জন দত্ত। কলেজের প্রথম অধ্যক্ষ ছিলেন মতিলাল চ্যাটার্জি এবং উপাধ্যক্ষ ছিলেন বিশিষ্ট পণ্ডিত জ্ঞানেন্দ্রনাথ সেন। পরবর্তীকালে অধ্যাপক সেন অধ্যক্ষ পদ অলঙ্কৃত করেছিলেন এবং ওই পদে দীর্ঘকাল অধিষ্ঠিত থেকে কলেজের মূল স্থপতির ভূমিকা পালন করেছিলেন। দর্শনের অধ্যাপক হরিপদ ভারতী মহাশয়ও এই কলেজের উপাধ্যক্ষ এবং পরবর্তীতে অধ্যক্ষ হয়েছিলেন।  কালোত্তীর্ণ হওয়ার সঙ্গে সঙ্গে কলেজের নতুন ভবন তৈরি হয়, শিক্ষার্থীর সংখ্যা স্থিরভাবে বাড়তে থাকে এবং কালক্রমে চোদ্দোটা বিষয়ে সাম্মানিক পাঠক্রম চালু হয়। কলেজের প্রাতঃবিভাগ শুধুমাত্র ছাত্রীদের জন্যে, দিবা বিভাগ ছাত্র ও ছাত্রী উভয়ের জন্যে অর্থাৎ সহশিক্ষা নিয়মে এবং সান্ধ্য বিভাগ শুধুমাত্র ছাত্রদের জন্যে চালু আছে। কলেজে বিষয়ভিত্তিক মোট সতেরোটা বিভাগ আছে।  বিভাগসমূহ  বিজ্ঞান  পদার্থবিজ্ঞান গণিতশাস্ত্র রসায়ন নৃবিজ্ঞান কম্পিউটার বিজ্ঞান উদ্ভিদবিজ্ঞান প্রাণিবিজ্ঞান অর্থনীতি  কলাবিদ্যা ও বাণিজ্য  বাংলা ইংরেজি সংস্কৃত উর্দু ইতিহাস রাষ্ট্রবিজ্ঞান দর্শন শিক্ষা বাণিজ্য  স্নাতকোত্তর বিভাগসমূহ (কলকাতা বিশ্ববিদ্যালয়ের অধীন)  গণিতশাস্ত্র ইংরেজি  স্বীকৃতি সম্প্রতি নরসিংহ দত্ত কলেজ জাতীয় মূল্যায়ন ও প্রত্যয়ন পরিষদ (ন্যাক) দ্বারা পুনর্স্বীকৃতি পেয়েছে এবং বি++ গ্রেড প্রাপ্ত হয়েছে। এই কলেজ বিশ্ববিদ্যালয় মঞ্জুরি কমিশন (ইউজিসি) দ্বারাও স্বীকৃত।Colleges in West Bengal, University Grants Commission   আরো দেখুন  কলকাতা বিশ্ববিদ্যালয় অনুমোদিত কলেজের তালিকা ভারতের শিক্ষা ব্যবস্থা পশ্চিমবঙ্গে শিক্ষা   তথ্যসূত্র   বিষয়শ্রেণী:কলকাতা বিশ্ববিদ্যালয় কর্তৃক অনুমোদিত শিক্ষাপ্রতিষ্ঠান বিষয়শ্রেণী:পশ্চিমবঙ্গের বিশ্ববিদ্যালয় ও কলেজ বিষয়শ্রেণী:১৯২৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯২৪-এ ভারতে প্রতিষ্ঠিত বিষয়শ্রেণী:হাওড়া জেলার বিশ্ববিদ্যালয় বিষয়শ্রেণী:কলকাতা বিশ্ববিদ্যালয়ের অধিভুক্ত
দ্বিতীয় পিটার, জন্ম থিওডোর, থিওডোর-পিটার নামেও পরিচিত (; ১১৯৭ সালে মৃত্যুবরণ করেন), ছিলেন ১১৮৫ থেকে ১১৯৭ সাল পর্যন্ত পুনরুদ্ধারকৃত বুলগেরীয় সাম্রাজ্যের প্রথম সম্রাট বা জার। তিনি প্যারিস্ট্রিয়নের বাইজেন্টাইন থিমের লোক, যদিও তার সঠিক স্থান এবং জন্ম তারিখ অজানা।  তিনি ও তার ছোট ভাই, আসেন এবং কালোয়ান, বেশিরভাগ বিদেশী সমসাময়িক সূত্রে ভ্লাচ হিসাবে উল্লেখ করা হয়েছে তবে তারা সম্ভবত ভ্লাচ, বুলগেরীয় এবং কুমান বংশোদ্ভূত ছিলেন। ১১৮৫ সালে, থিওডর এবং আসেন থ্রেসে বাইজেন্টাইন সম্রাট দ্বিতীয় আইজ্যাক অ্যাঞ্জেলোসের কাছে যান, বলকান পর্বতমালায় একটি সম্পত্তির দাবিতে। সম্রাট তাদের প্রত্যাখ্যান এবং অপমান করার পর, তারা বিদ্রোহ উসকে দেওয়ার সিদ্ধান্ত নেয়, বুলগেরীয় এবং ভ্লাচদের মধ্যে একটি নতুন কর আরোপ করার ফলে যে অসন্তোষ দেখা দেয় তার সুযোগ নিয়ে। তাদের স্বদেশীদের তাদের সাথে যোগ দিতে রাজি করানোর জন্য, তারা স্থানীয় ভাববাদীদের ঘোষণা করতে বাধ্য করেছিল যে থেসালোনিকার সেন্ট ডেমেট্রিয়াস বুলগেরীয় এবং ভ্লাচদের পক্ষে রোমানদের ত্যাগ করেছিলেন। বছরের শেষ হওয়ার আগে, থিওডরকে বুলগেরীয় সম্রাটের মুকুট দেওয়া হয়, তিনি পিটার নাম ধারণ করেন এবং কেবল সম্রাটদের দ্বারা ব্যবহৃত প্রতীক গ্রহণ করেন।  বাইজেন্টাইন সেনাবাহিনী বিদ্রোহীদের পরাজিত করে, ১১৮৬ সালের এপ্রিলে থিওডর-পিটার এবং আসেনকে কুমানের দিকে পালিয়ে যেতে বাধ্য করে। শরৎকালে কুমান সৈন্যদের নেতৃত্বে ফিরে এসে তারা প্যারিস্ট্রিয়নের নিয়ন্ত্রণ নেয় এবং প্রথম বুলগেরীয় সাম্রাজ্যের উত্তরসূরি হিসেবে বিবেচিত নতুন রাষ্ট্রটি দৃঢ়ভাবে প্রতিষ্ঠা করে। ১১৯০-এর দশকের গোড়ার দিকে এই ভাইয়েরা কাছাকাছি বাইজেন্টাইন অঞ্চলগুলিতে নিয়মিত অভিযান চালাতেন। তৃতীয় ক্রুসেডের সময় দ্বিতীয় আইজাক এবং পবিত্র রোমান সম্রাট ফ্রেডেরিক বারবারোসার মধ্যে দ্বন্দ্বের ফলে পিটার ১১৯০ সালে নতুন অঞ্চল জয় করতে সক্ষম হন। ১১৯২ সালের দিকে পিটার ও আসেন তাদের রাজ্য ভাগ করে নেন, পিটার প্রেস্লাভ এবং উত্তর-পূর্ব অঞ্চল লাভ করেন। ১১৯৬ সালে একজন বোয়ার কর্তৃক আসেন নিহত হওয়ার পর, পিটার আসেনের স্থলে কালোয়ানকে তার সহ-শাসক হিসেবে নিযুক্ত করেন। পরের বছর পিটারকেও হত্যা করা হয়।   আরো দেখুন    আসেন রাজবংশ  বাইজেন্টাইন-বুলগেরীয় যুদ্ধ  বোগোমিলিজম   মন্তব্য    তথ্যসূত্র    প্রাথমিক উৎস    George Akropolites: The History (Translated with and Introduction and Commentary by Ruth Macrides) (2007). Oxford University Press. .  O City of Byzantium, Annals of Niketas Choniatēs (Translated by Harry J. Magoulias) (1984). Wayne State University Press. .  "The History of the Expedition of the Emperor Frederick". In The Crusade of Frederick Barbarossa: The History of the Expedition of the Emperor Frederick and Related Texts (Translated by G. A. Loud) (2013). Ashgate Publishing. pp. 33–134. .   গৌণ উৎস                      বিষয়শ্রেণী:জন্মের সাল অজানা বিষয়শ্রেণী:১১৯৭-এ মৃত্যু বিষয়শ্রেণী:১২শ শতাব্দীতে জন্ম বিষয়শ্রেণী:বাইজেন্টাইন-বুলগেরীয় যুদ্ধের বুলগেরীয় ব্যক্তি বিষয়শ্রেণী:আসেন রাজবংশ বিষয়শ্রেণী:খুনের শিকার বুলগেরীয় রাজশাসক বিষয়শ্রেণী:১২শ শতাব্দীর বিদ্রোহী বিষয়শ্রেণী:১২শ শতাব্দীতে খুন হওয়া রাজশাসক
مرحبا بكم!  أهلا و سهلا، و مرحبا بك في ويكيبيديا! الجهود لتحسين ويكيبيديا تُقبَل و لكن للأسف الشديد مساهماتك لم تُكتَب بالإنجليزي في جودة عالية بما يكفي لتكون مفيدة. يبدو أنك تعرف اللغة العربية؛ هل تعرف أنه يوجد ويكيبيديا بالعربية؟ يمكنك التفضل بالمساهمة هناك. على كل حال، مرحبا بك في المشروع و شكرا جزيلا لجهودك! إن كنت تحتاج إلى أي مساعدة فاتصل بي في صفحة نقاشي. ‎~~~~‎
ঐশানি শেট্টি একজন ভারতীয় অভিনেত্রী এবং পরিচালক, যিনি মূলত কন্নড় চলচ্চিত্র শিল্পে কাজ করেন। ২০১৫ সালে "বাস্তু প্রকার" চলচ্চিত্রে অভিনয়ের মাধ্যমে চলচ্চিত্র জগতে তাঁর অভিষেক ঘটে এবং সেরা অভিনেত্রী হিসেবে আইফা উৎসবম পুরস্কারের জন্য তিনি মনোনীত হন। এছাড়াও তিনি রকেট (২০১৫), নাদুভে অন্তরাভিরালি (২০১৮) এবং ধরণী মণ্ডালা মধ্যদোলাগে (২০২২)-এর মতো চলচ্চিত্রে অভিনয় করেছেন।   প্রাথমিক জীবন এবং শিক্ষা  ঐশানি শেট্টি বেঙ্গালুরুতে বড় হয়েছেন। তিনি বিশপ কটন গার্লস স্কুলে তাঁর স্কুলের পড়াশোনা শেষ করেন এবং ব্যাঙ্গালোরের জ্যোতি নিবাস কলেজ থেকে স্নাতক ডিগ্রি অর্জন করেন। ঐশানি বেঙ্গালুরুর সেন্ট জোসেফ কলেজ থেকে গণযোগাযোগ ও সাংবাদিকতায় স্নাতকোত্তর ডিগ্রি অর্জন করেছেন।   কর্মজীবন    অভিনেত্রী  ২০১৫ সালে যোগরাজ ভাট পরিচালিত "বাস্তু প্রকার" চলচ্চিত্রের মাধ্যমে ঐশানী কন্নড় চলচ্চিত্র জগতে তাঁর যাত্রা শুরু করেন। তিনি আইফা উৎসবম- এর জন্য সেরা অভিনেত্রী হিসেবে মনোনীত হয়েছিলেন। এরপর তিনি সতীশ নিনাসমের বিপরীতে রকেট চলচ্চিত্রে অভিনয় করেন, যেটি ২০১৫ সালের নভেম্বরে মুক্তি পায়। রকেট তাঁর গায়িকা হিসেবে আত্মপ্রকাশেরও চলচ্চিত্র, তিনি 'থান্নাগে ইদভি' গানে পুনীত রাজকুমারের বিপরীতে নারীর কণ্ঠ তিনিই ছিলেন। ঐশানি তাঁর স্নাতকোত্তর ডিগ্রি অর্জনের সময় চলচ্চিত্র থেকে একটি ছোট বিরতি নিয়েছিলেন। এই সময়কালে তিনি কন্নড় রোমান্টিক নাটক নাদুভে অন্তরাভিরালিতে অভিনয় করেন। ২০২২ সালে, তিনি ধরণী মণ্ডলা মধ্যদোলাগে চলচ্চিত্রে অভিনয় করেন।   পরিচালক  অভিনয়ের পাশাপাশি ঐশানি 'কাজি' নামের স্বল্পদৈর্ঘ্য চলচ্চিত্রের মাধ্যমে পরিচালক হিসেবে আত্মপ্রকাশ করেন। ২০১৭ সালে তাঁর পরিচালনায় এই অভিষেক চলচ্চিত্রটি বেঙ্গালুরু শর্টস ফিল্ম ফেস্টিভ্যাল, পিঙ্ক সিটি ইন্টারন্যাশনাল ফিল্ম ফেস্টিভ্যাল সহ বেশ কয়েকটি আন্তর্জাতিক চলচ্চিত্র উৎসবে আনুষ্ঠানিকভাবে প্রদর্শিত হয়েছিল। কাজি  ছবিটি সাইমা পুরস্কার অনুষ্ঠানে সেরা চলচ্চিত্রের পুরস্কার এবং পিঙ্ক সিটি আন্তর্জাতিক চলচ্চিত্র উৎসবে সেরা নবাগত পরিচালকের পুরস্কার সহ বেশ কয়েকটি পুরস্কার জিতেছে   চলচ্চিত্র তালিকা    চলচ্চিত্র  বছর চলচ্চিত্র ভূমিকা মন্তব্য তথ্যসূত্র ২০১৫ বাস্তু প্রকার রিতু মনোনীত- সেরা অভিনেত্রীর জন্য আইফা উৎসবম পুরস্কার  প্লাস নিজেই অতিথি উপস্থিতি রকেট ডাঃ শ্বেতা এছাড়াও "থানাগে ইদভী" গানের গায়ক ২০১৮ নাদুভে অন্তরাভিরালি নিত্যা  ২০১৯ নাম গণি বি কম পাস অমূল্য  ২০২২ ধরণী মণ্ডালা মধ্যদোলাগে শ্রেয়া  ২০২৩ হোণ্ডিসি বেরেইরি সানিহা  ২০২৩ ব্রিদ সাংবাদিক    পরিচালক হিসেবে  বছর চলচ্চিত্র পরিচালক লেখক মন্তব্য তথ্যসূত্র ২০১৯ কাজী  পরিচালক হিসেবে আত্মপ্রকাশ; স্বল্পদৈর্ঘ্য চলচ্চিত্র    পুরস্কার  +বছর চলচ্চিত্র পুরস্কার ফলাফল মন্তব্য ২০১৫ বাস্তু প্রকার সেরা অভিনেত্রীর জন্য আইফা উৎসবম পুরস্কার  ২০১৯ কাজী সেরা চলচ্চিত্র পুরস্কার সাইমা  সেরা অভিনেত্রীর পুরস্কার সাইমা  ৫ম পিংক সিটি আন্তর্জাতিক চলচ্চিত্র উৎসবে সেরা নবাগত পরিচালকের পুরস্কার স্বল্পদৈর্ঘ্য চলচ্চিত্র  ৭ম বেঙ্গালুরু শর্টস ফিল্ম ফেস্টিভ্যালে সেরা চলচ্চিত্রের পুরস্কার    তথ্যসূত্র    বহিঃসংযোগ      বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কন্নড় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মাঙ্গলুরুর অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম
রত্না চ্যাটার্জি (জন্ম ১৯৭২)  হলেন পশ্চিমবঙ্গের একজন ভারতীয় রাজনীতিবিদ। তিনি দক্ষিণ চব্বিশ পরগনা জেলার বেহালা পূর্ব বিধানসভা কেন্দ্র থেকে পশ্চিমবঙ্গ বিধানসভার সদস্য। তিনি ২০২১ সালের পশ্চিমবঙ্গ বিধানসভা নির্বাচনে সর্বভারতীয় তৃণমূল কংগ্রেস দলের প্রতিনিধিত্ব করে জয়লাভ করেন।   প্রাথমিক জীবন এবং শিক্ষা  চ্যাটার্জি পশ্চিমবঙ্গের দক্ষিণ ২৪ পরগনা জেলার বেহালা পূর্বের বাসিন্দা। তিনি কলকাতার প্রাক্তন মন্ত্রী ও মেয়র শোভন চ্যাটার্জিকে বিয়ে করেছিলেন। তিনি একটি ডায়াগনস্টিক সেন্টার, একটি হোটেল এবং একটি ফিটনেস স্টুডিও সহ নিজস্ব ব্যবসা পরিচালনা করেন। তিনি ১৯৯৫ সালে কলকাতা বিশ্ববিদ্যালয়ের অধিভুক্ত একটি কলেজ থেকে রাষ্ট্রবিজ্ঞানে স্নাতক ডিগ্রি অর্জন করেন।   কর্মজীবন  ২০২১ সালের পশ্চিমবঙ্গ বিধানসভা নির্বাচনে চ্যাটার্জি সর্বভারতীয় তৃণমূল কংগ্রেসের প্রতিনিধিত্ব করে বেহালা পূর্ব বিধানসভা কেন্দ্র থেকে জয়ী হন। তিনি ১১০,৯৬৮ ভোট পেয়ে তার নিকটতম প্রতিদ্বন্দ্বী ভারতীয় জনতা পার্টির পায়েল সরকারকে ৩৭,৪২৮ ভোটের ব্যবধানে পরাজিত করেন। ২০১৬ সালে তার প্রাক্তন স্বামী শোভন চট্টোপাধ্যায় এই আসনে জয়ী হন।   তথ্যসূত্র   বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:পশ্চিমবঙ্গ বিধানসভার নারী সদস্য বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৭২-এ জন্ম
কেন্দ্রীয় পুনর্গঠন কমিটি, ভারতের কমিউনিস্ট পার্টি (মার্ক্সবাদী-লেনিনবাদী) ভারতের একটি কমিউনিস্ট দল ছিল ১৯৭৯-১৯৯১। সিআরসি, সিপিআই(এমএল)-এর অল-ইন্ডিয়া লিডিং কমিটির সেক্রেটারি ছিলেন কে. ভেনু । CRC-এর প্রধান অঙ্গ সিপিআই(এমএল)-কে গণ লাইন বলা হত। সিআরসি, সিপিআই(এমএল) লিবারেশন ও কমরেডও প্রকাশ করেছে।  নকশাল আন্দোলনের চারু মজুমদারপন্থী প্রবণতা থেকে সিআরসি, সিপিআই(এমএল) উদ্ভূত হয়েছিল। ভারতের কমিউনিস্ট পার্টি (মার্ক্সবাদী-লেনিনবাদী) (সিপিআই(এমএল)) এর কেরালা রাজ্য কমিটিতে এর মূল শিকড় ছিল। কিন্তু কেএসসি একটি গণ লাইনের ওকালতি করে মূল সিপিআই(এমএল) থেকে ভিন্ন।  ১৯৮২ সালে সিআরসি, সিপিআই(এমএল)-এর প্রথম সর্বভারতীয় সম্মেলন অনুষ্ঠিত হয়। দ্বিতীয় সম্মেলন ১৯৮৭ সালে অনুষ্ঠিত হয়।  ১৯৮৪ সালে সিআরসি, সিপিআই(এমএল) ছিলেন বিপ্লবী আন্তর্জাতিকতাবাদী আন্দোলনের তিনজন প্রতিষ্ঠাতাদের একজন (অন্যরা হল বিপ্লবী কমিউনিস্ট পার্টি (USA) এবং পেরুর কমিউনিস্ট পার্টি )।  ১৯৮৭ সালে সিআরসি, সিপিআই(এমএল) একটি ভারী ধাক্কা খেয়েছিল যখন সংগঠনের একটি বড় অংশ বিচ্ছিন্ন হয়ে সিপিআই (এমএল) লাল পতাকা গঠন করে।  ১৯৯১ সালের অক্টোবরে সিআরসি, সিপিআই(এমএল) বিলুপ্ত হয়ে যায়। কে ভেনু মাওবাদ ত্যাগ করেন এবং একটি অল ইন্ডিয়া কমিউনিস্ট পার্টিকে অসম্ভব বলে ঘোষণা করেন। বিলুপ্তির সাথে অসন্তুষ্ট দলগুলি মহারাষ্ট্র কমিউনিস্ট পার্টি এবং কেরালা কমিউনিস্ট পার্টি গঠন করে। MCP এবং KCP পরে একীভূত হয়ে মাওবাদী ঐক্য কেন্দ্র, ভারতের কমিউনিস্ট পার্টি (মার্কসবাদী-লেনিনবাদী) গঠন করে। MUC, CPI(ML) পরে সিপিআই(এমএল) নকশালবাড়ির সাথে একীভূত হয়।  কে. বেণু পরে জনথিপাথিয়া সংরক্ষণ সমিতিতে যোগদান করেন। তিনি ১৯৯৬ সালের কেরালা বিধানসভা নির্বাচনে কন্ডুগাল্লুর থেকে প্রতিদ্বন্দ্বিতা করেছিলেন। ভেনু ৩৭,২৩৪ ভোট পেয়ে দ্বিতীয় স্থানে রয়েছেন।   তথ্যসূত্র   বিষয়শ্রেণী:বিপ্লবী আন্তর্জাতিকতাবাদী আন্দোলন বিষয়শ্রেণী:১৯৭৯-এ প্রতিষ্ঠিত রাজনৈতিক দল বিষয়শ্রেণী:১৯৯১-এ বিলুপ্ত রাজনৈতিক দল বিষয়শ্রেণী:নকশালবাদী গোষ্ঠী বিষয়শ্রেণী:ভারতের বিলুপ্ত সাম্যবাদী দল বিষয়শ্রেণী:১৯৯১-এ ভারতে বিলুপ্ত বিষয়শ্রেণী:১৯৭৯-এ ভারতে প্রতিষ্ঠিত
ভিনসেন্ট অলিভিয়ের সিয়েরো (; জন্ম: ৮ অক্টোবর ১৯৯৫; ভিনসেন্ট সিয়েরো নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে ফরাসি ক্লাব তুলুজ এবং সুইজারল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।  ২০১৫ সালে, সিয়েরো সুইজারল্যান্ড অনূর্ধ্ব-২০ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় এক বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০২৪ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।  প্রারম্ভিক জীবন ভিনসেন্ট অলিভিয়ের সিয়েরো ১৯৯৫ সালের ৮ই অক্টোবর তারিখে সুইজারল্যান্ডের সিয়নে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সিয়েরো সুইজারল্যান্ড অনূর্ধ্ব-২১ দলের হয়ে খেলার মাধ্যমে সুইজারল্যান্ডের প্রতিনিধিত্ব করেছেন। ২০১৫ সালের ১১ই অক্টোবর তারিখে তিনি পোল্যান্ড অনূর্ধ্ব-২০ দলের বিরুদ্ধে ম্যাচে সুইজারল্যান্ড অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। সুইজারল্যান্ডের বয়সভিত্তিক দলের হয়ে তিনি প্রায় ১ বছরে ৪ ম্যাচে অংশগ্রহণ করেছেন।  ২০২৪ সালের ২৬শে মার্চ তারিখে, ২৮ বছর, ৫ মাস ও ১৮ দিন বয়সে, ডান পায়ে ফুটবল খেলায় পারদর্শী সিয়েরো প্রজাতন্ত্রী আয়ারল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সুইজারল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৫ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি সুইজারল্যান্ড ১–০ গোলের ব্যবধানে জয়লাভ করেছিল। সুইজারল্যান্ডের হয়ে অভিষেকের বছরে সিয়েরো সর্বমোট ৩ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল সুইজারল্যান্ড  ২০২৪  ৩  ০ সর্বমোট  ৩  ০  তথ্যসূত্র  বহিঃসংযোগ     বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:সুইজারল্যান্ডীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:তুলুজ ফুটবল ক্লাবের খেলোয়াড় বিষয়শ্রেণী:সুইজারল্যান্ডের আন্তর্জাতিক যুব ফুটবলার বিষয়শ্রেণী:সুইজারল্যান্ডের আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:স্পোর্টস ক্লাব ফ্রাইবুর্গের খেলোয়াড় বিষয়শ্রেণী:সুইস সুপার লিগের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:লিগ ১-এর খেলোয়াড়